Homme on St Patricku päev. Mitte et ma seda tähistaks. Iiri rahvusroogi meie laual kahjuks selle päeva auks ei näe, rohelisi riideid ka selga  ei pane, kui siis ainult pisimale Linnulapsele.               Vaja läks  350 g jahu (panin 100 g kaerajahu ja 250 g tavalist nisujahu  0,5 tl soodat  0,5 tl sidrunihapet (viinakivi on tegelikult vaja, aga seda mul küll pole kuskilt võtta, mäletan kuskilt ajaloost, et sidrunihape aitab ka)  0,5 tl soola  300 ml keefiri  Segasin kuivained kokku ja sõelusin kaks korda läbi. Segasin keefiriga. (Lapsepõlvest mäletan tädi Laine õpetust, et kui taignas on keefir või hapukoor, tuleb sooda lisada sellesse ja viimasena kokku segada muu  taignaga. Arvan, et see on täitsa tõsilugu, tädi Laine teab, mida ta räägib. Aga täna veel igaks juhuks ei katsetanud). Vormisin pätsi ja tegin peale risti (see hästi oluline, kuna: The mark of cross on the cake is said to have been the Sign of Cross and was to bring the blessing of Father, Son and Holy Spirit onto the bread so that none would be wasted).  Küpsetasin 230C juures 20 minutit ja siis 200 juures veel 20 minutit.  Leib tuli hea. Õhuline ja väga krõbeda koorikuga! Mõnus keefirine maitse  lisaks. Ja maru lihtne teha ka!